C-147/11. és C-148/11. sz. egyesített ügyek

Secretary of State for Work and Pensions

kontra

Lucja Czop és Margita Punakova

(az Upper Tribunal [Administrative Appeals Chamber] által benyújtott előzetes döntéshozatal iránti kérelmek)

„1612/68/EGK rendelet — 2004/38/EK irányelv — A huzamos tartózkodás joga — Szociális segítségnyújtás — Gyermek feletti szülői felügyelet — A származási állam Unióhoz történő csatlakozása előtti tartózkodás”

Összefoglaló – A Bíróság ítélete (harmadik tanács), 2012. szeptember 6.

Személyek szabad mozgása – Munkavállalók – A családtagok tartózkodási joga – A fogadó tagállamban tanulmányokat folytató gyermek feletti felügyeletet ténylegesen ellátó szülő – A szülők egyikének azon feltétel teljesítésére vonatkozó kötelezettsége, hogy munkavállalóként tevékenykedik vagy tevékenykedett – A tartózkodási jog hiánya e feltétel nemteljesítésének esetében (1612/68 tanácsi rendelet, 12. cikk) Uniós polgárság – A tagállamok területén való szabad mozgáshoz és szabad tartózkodáshoz való jog – 2004/38 irányelv – Az uniós polgárok huzamos tartózkodási joga – A fogadó tagállamban való ötéves megszakítás nélküli tartózkodás folytán bekövetkező jogszerzés – Fogalom – A harmadik állam állampolgárának a harmadik állam Európai Unióhoz történő csatlakozása előtt jogszerűen töltött időszakai – Bennfoglaltság – Feltételek (2004/38 európai parlamenti és tanácsi irányelv, 7. cikk, (1) bekezdés és 16. cikk, (1) bekezdés)

A munkavállalók Közösségen belüli szabad mozgásáról szóló 1612/68 rendelet 12. cikkét akként kell értelmezni, hogy az biztosítja a migráns munkavállaló, illetve az egykori migráns munkavállaló fogadó tagállamban tanulmányokat folytató gyermeke feletti szülői felügyeletet ténylegesen ellátó személy részére az ezen állam területén való tartózkodás jogát, azonban e cikk nem értelmezhető úgy, hogy az ilyen jogot biztosítana az önálló vállalkozó gyermeke feletti szülői felügyeletet ténylegesen ellátó személynek. (vö. 40. pont és a rendelkező rész) Az Unió polgárainak és családtagjaiknak a tagállamok területén történő szabad mozgáshoz és tartózkodáshoz való jogáról szóló 2004/38 irányelv 16. cikkének (1) bekezdését akként kell értelmezni, hogy az Európai Unióhoz újonnan csatlakozott tagállam uniós polgár állampolgára e rendelkezés alapján hivatkozhat a huzamos tartózkodás jogára, amennyiben a fogadó államban megszakítás nélkül több mint öt éven át tartózkodott, amely időszak egy része az elsőként említett állam Európai Unióhoz való csatlakozása előtt telt el, amennyiben a tartózkodás megfelelt a 2004/38 irányelv 7. cikkének (1) bekezdésében meghatározott feltételeknek. (vö. 40. pont és a rendelkező rész)

C-147/11. és C-148/11. sz. egyesített ügyek

Secretary of State for Work and Pensions

kontra

Lucja Czop és Margita Punakova

(az Upper Tribunal [Administrative Appeals Chamber] által benyújtott előzetes döntéshozatal iránti kérelmek)

„1612/68/EGK rendelet — 2004/38/EK irányelv — A huzamos tartózkodás joga — Szociális segítségnyújtás — Gyermek feletti szülői felügyelet — A származási állam Unióhoz történő csatlakozása előtti tartózkodás”

Összefoglaló – A Bíróság ítélete (harmadik tanács), 2012. szeptember 6.

Személyek szabad mozgása — Munkavállalók — A családtagok tartózkodási joga — A fogadó tagállamban tanulmányokat folytató gyermek feletti felügyeletet ténylegesen ellátó szülő — A szülők egyikének azon feltétel teljesítésére vonatkozó kötelezettsége, hogy munkavállalóként tevékenykedik vagy tevékenykedett — A tartózkodási jog hiánya e feltétel nemteljesítésének esetében (1612/68 tanácsi rendelet, 12. cikk) Uniós polgárság — A tagállamok területén való szabad mozgáshoz és szabad tartózkodáshoz való jog — 2004/38 irányelv — Az uniós polgárok huzamos tartózkodási joga — A fogadó tagállamban való ötéves megszakítás nélküli tartózkodás folytán bekövetkező jogszerzés — Fogalom — A harmadik állam állampolgárának a harmadik állam Európai Unióhoz történő csatlakozása előtt jogszerűen töltött időszakai — Bennfoglaltság — Feltételek (2004/38 európai parlamenti és tanácsi irányelv, 7. cikk, (1) bekezdés és 16. cikk, (1) bekezdés)